CELEX: 62009CN0464
Language: hu
Date: 2009-11-25 00:00:00
Title: C-464/09. P. sz. ügy: A T-369/06. sz., Holland Malt B.V. kontra az Európai Közösségek Bizottsága ügyben 2009. szeptember 9-én hozott ítélet ellen a Holland Malt B.V. által 2009. november 25-én benyújtott fellebbezés

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/38
            
         A T-369/06. sz., Holland Malt B.V. kontra az Európai Közösségek Bizottsága ügyben 2009. szeptember 9-én hozott ítélet ellen a Holland Malt B.V. által 2009. november 25-én benyújtott fellebbezés
   (C-464/09. P. sz. ügy)
   2010/C 24/67
   Az eljárás nyelve: angol
   
      Felek
   
   
      Fellebbező: Holland Malt B.V. (képviselők: O. W. Brouwer, A.C.E. Stoffer és P. Schepens ügyvédek)
   
      A többi fél az eljárásban: az Európai Közösségek Bizottsága, Holland Királyság
   
      A fellebbező kérelmei
   
   
               —
            
            
               A Bíróság helyezze hatályon kívül az Elsőfokú Bíróság ítélete indokolásának 168–180. pontját;
            
         
               —
            
            
               a Bíróság utalja vissza az ügyet az Elsőfokú Bíróság elé, vagy semmisítse meg a Bizottság határozatát, valamint
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A fellebbezés az Elsőfokú Bíróság T-369/06. sz., Holland Malt B.V. kontra Bizottság ügyben 2009. szeptember 9-én hozott ítélete (a továbbiakban: ítélet) ellen irányul, amelyben az Elsőfokú Bíróság elutasította a Holland Malt által a Bizottság azon határozata ellen benyújtott keresetet, amely megállapította, hogy a fellebbezőnek feltételesen nyújtott támogatás a közös piaccal összeegyeztethetetlen támogatást képez. A fellebbező azt állítja, hogy az Elsőfokú Bíróság tévesen alkalmazta a jogot és eljárási szabályt sértett, amikor elutasította a Holland Malt keresetét. Ezzel összefüggésben a felperes a következő jogalapokat terjesztette elő:
   
               A.
            
            
               Az Elsőfokú Bíróság az ítélet 169–180. pontjában tévesen alkalmazta a jogot, amennyiben tévesen értelmezte az EK 87. cikk (3) bekezdésének c) pontját (1), valamint tévesen értelmezte és alkalmazta a mezőgazdasági ágazat állami támogatásaira vonatkozó közösségi iránymutatást. Ezzel összefüggésben továbbá az ítélet indokolása következetlen és nem megfelelő; valamint
            
         
               B.
            
            
               Az Elsőfokú Bíróság az ítélet 168. pontjában eljárási szabályt sértett, amennyiben félreértette és elferdítette a fellebbező által előadott egyik érvet, ez pedig hátrányosan érintette a fellebbező érdekeit.
            
         
      (1)  HL C 321 E., 76. o.